[{"text_idx": "#000004", "text": "Juanita Unzueta edo \u2018Sen\u0303orita Juanita\u2019 dantza klasikoaren eta, oro har, dantzaren errefentea izan da Eibarren. Horregatik, dizipulu, dantzari, koreografo eta musikariek omenaldi bat eskaini nahi diote bere heriotzaren lehen urtemugan. Ikusizunean Eibarko dantzaren gaur egungo panorama ikusi ahal zango da, Juanita Unzuetak urte askoan Ballet Eibarre\u0301s akademian egindako lanaren herentzia."}, {"text_idx": "#000006", "text": "\u201cEz dugu ezer berezia prestatu, baina berari gustatzen zitzaizkion dantza asko eskainiko dira. Ez dira dantza klasikoak bakarrik, modernoagoak ere badaude\u201d, azaldu du Pili Alonsok."}, {"text_idx": "#000007", "text": "Juanita Unzueta Eibarren jaio zen 1924an; eta \u201cgerrako ume\u201d bezala Errusiara joan behar izan zuen. Han, Leningrado eta Mosku bitartean bizi izan zen dantza irakasle moduan, eta oso pertsonaia garrantzitsuen aurrean jardun zuen. Bolshoi antzerkiko Vladimir Bieli izan zen bere irakasleetako bat. 1956an Eibarrera bueltatu zen eta Ballet Eibarre\u0301s sortzeko ametsa errealitate bihurtu zuen. Hasieran bere etxean zabaldu zuen akademia, Jardin\u0303eta kalean, eta ondoren Urtzaile kalera joan zen. Lokal horretatik ehundaka eibartar pasatu ziren."}]